### NN 136/2025 (5.11.2025.), Izmjene i dopune Statuta Hrvatskog zavoda za socijalni rad

Hrvatski zavod za
 socijalni rad

2040

Na temelju članka 184. Zakona o socijalnoj skrbi (»Narodne novine« broj 18/22., 46/22., 119/22., 71/23., 156/23. i 61/25.), članka 54. stavka 1. Zakona o ustanovama (»Narodne novine« broj 76/93., 29/97., 47/99., 35/08., 127/19. i 151/22.) uz prethodnu suglasnost Vlade Republike Hrvatske, klasa: 022-03/25-04/423; urbroj: 50301-04/32-25-4 od 24. listopada 2025. godine, Upravno vijeće Hrvatskog zavoda za socijalni rad, na sjednici održanoj 30. listopada 2025. godine, donijelo je

IZMJENE I DOPUNE STATUTA

HRVATSKOG ZAVODA ZA SOCIJALNI RAD

Članak 1.

U Statutu Hrvatskog zavoda za socijalni rad (»Narodne novine« broj 134/22., 9/24. i 140/24.) u članku 18. stavku 1. podstavak 5. briše se.

Dosadašnji podstavak 6. postaje podstavak 5.

U stavku 2. iza podstavka 1. dodaje se novi podstavak 2. koji glasi:

» – Samostalna služba za informatičku podršku«.

Dosadašnji podstavak 2. postaje podstavak 3.

Stavak 8. briše se.

Dosadašnji stavak 9. postaje stavak 8.

Dosadašnji stavak 10. postaje stavak 9., mijenja se i glasi:

»(9) U Samostalnoj službi za informatičku podršku obavljaju se sljedeći poslovi:

– utvrđivanje i primjena mjera i standarda informacijske sigurnosti u skladu sa zakonskim propisima

– poslovi razvoja i osiguranja cjelovite informatičke podrške poslovnom sustavu Zavoda i razmjene podataka s drugim sustavima

– suradnja s nadležnim Ministarstvom u pogledu nadogradnje i daljnjeg razvoja sustava SocSkrb i drugih računalnih programa koji se primjenjuju u radu i poslovanju Zavoda

– predlaganje strategije unapređenja poslovanja Zavoda

– predlaganje mjera za povećanje organizacijske i administrativne učinkovitosti Zavoda.«.

Dosadašnji stavak 11. postaje stavak 10.

Članak 2.

U članku 25. stavak 1. mijenja se i glasi:

»(1) Financijski plan usvaja Upravno vijeće Zavoda na prijedlog ravnatelja Zavoda.«

Članak 3.

U članku 37. točke 3. do 6. mijenjaju se i glase:

»3. donosi godišnji plan rada Zavoda

4. usvaja izvještaje o radu Zavoda

5. usvaja godišnji financijski plan Zavoda

6. usvaja godišnje financijsko izvješće Zavoda«.

Iza točke 6. dodaje se nova točka 7. koja glasi:

»7. usvaja izvještaje o izvršenju proračuna i financijskog plana Zavoda«.

Dosadašnje točke 7. do 11. postaju točke 8. do 12.

Članak 4.

U članku 42. stavku 1. točka 5. briše se.

Dosadašnje točke 6. do 8. postaju točke 5. do 7.

Dosadašnja točka 9. koja postaje točka 8. mijenja se i glasi: »podnosi izvještaje o radu Upravnom vijeću Zavoda«.

Dosadašnje točke 10. do 24. postaju točke 9. do 23.

Članak 5.

U članku 56. stavku 1. riječ »pet« mijenja se riječju »četiri«.

Podstavak 4. briše se.

Dosadašnji podstavak 5. postaje podstavak 4.

Članak 6.

U članku 57. stavak 4. briše se.

Dosadašnji stavak 5. postaje stavak 4.

U dosadašnjem stavku 6. koji postaje stavak 5. broj »5« zamjenjuje se brojem »4«.

Članak 7.

U članku 59. stavku 1. broj »5.« zamjenjuje se brojem »4.«.

Članak 8.

U članku 77. na kraju podstavka 2. dodaju se riječi »te je odgovoran za njihov rad«.

Članak 9.

U članku 90. stavak 2. briše se.

Dosadašnji stavak 3. postaje stavak 2.

Dosadašnji stavak 4. koji postaje stavak 3. mijenja se i glasi:

»(3) Javnost rada Zavoda osigurava se dostupnošću informacija o radu Zavoda građanima, korisnicima prava iz sustava socijalne skrbi i osobama koje pružaju socijalne usluge, obavijesti o uvjetima i načinu ostvarivanja prava iz sustava socijalne skrbi i obavljanju poslova iz svoje djelatnosti njihovom objavom na službenim mrežnim stranicama Zavoda ili na drugi način, u skladu sa zakonom kojim se uređuje pravo na pristup informacijama.«.

Stavak 5. briše se.

Dosadašnji stavak 6., koji postaje stavak 4. mijenja se i glasi:

»(4) Zavod na svojim mrežnim stranicama objavljuje godišnje izvještaje o radu«.

Dosadašnji stavak 7. postaje stavak 5.

Članak 10.

(1) Opći akti određeni Statutom Hrvatskog zavoda za socijalni rad, a čije je donošenje u nadležnosti Upravnog vijeća Zavoda, donijet će se u roku od 90 dana od stupanja na snagu ovih Izmjena i dopuna Statuta.

(2) Opći akti određeni Statutom Hrvatskog zavoda za socijalni rad, a čije je donošenje u nadležnosti ravnatelja Zavoda, donijeti će se u roku od šest mjeseci od stupanja na snagu ovih Izmjena i dopuna Statuta.

Članak 11.

Ove Izmjene i dopune Statuta Hrvatskog zavoda za socijalni rad po dobivenoj prethodnoj suglasnosti Vlade Republike Hrvatske objavljuju se u »Narodnim novinama« i stupaju na snagu prvoga dana od dana objave.

Klasa: 012-01/22-01/1
 Urbroj: 139-100-01-03-25-18

Predsjednica
 Upravnog vijeća
 Tatjana Katkić Stanić, dipl. soc. radnica, v. r.